رّاديودراما هوّا خدمة درامية كتكون غير ب صّوت، ب ممتلين كيمتلو أدوار مختالفين ؤ لمؤترات صّوتية ؤ غيرها، بحال شي فيلم بلا ڤيديو ؤلا تصاور. هاد نّوع د لفن كان منتاشر ف لوقت فاش كانت تّلفازة ماكايناش ؤلا مامنتاشراش بزاف، ؤ نّاس كانو كيسمعو بزاف ل رّاديو، مي باقي دابا كيدّار ؤ كيتوزع ف أنترنيت علا شكل پودكاست متلا، ؤلا كيتباع ف سيديّات. تيم كروك (1999). Radiodrama, theory and practice [رّاديودراما، ف نضرية ؤ تّطبيق] (بنڭليزية). Routledge [روتليدج]. ردمك 0415216028.